
לרשימת השדלנים שנכחו בדיון – ראו בקישור זה.
<מנהלת הוועדה:>
ענת בן שמואל
<רישום פרלמנטרי:>
ר.ל., חבר המתרגמים
<ועדת המשנה לטיפול בצעירים וצעירות חסרי בית>
<היו"ר מירב בן ארי:>
שלום לכולם. אני פותחת את ועדת המשנה של ועדת העבודה הרווחה והבריאות לטיפול בצעירים וצעירות חסרי בית. אנחנו נעשה ישיבה קצרה, ממוקדת, עניינית, ישיבה שמסכמת את המושב. תיקחו בחשבון שאמנם הכנסת יוצאת לפגרה אבל מבחינתי זה מעולה כי זה פחות דיונים במליאה, יותר זמן בשבילי לפגישות, לסיורים, להגיע למקומות שעוד לא הגעתי ובכלל, העבודה לא מסתיימת. זאת אומרת, המטרה שלי בספטמבר אוקטובר לסיים עם כל הלחץ וזו גם המטרה של ציפי, כדי שבחורף כמו שאמרנו, יעבדו השֶלטרים. זו המטרה. אנחנו כבר בעזרת השם כשנחזור למושב הבא של הכנסת באוקטובר, אנחנו כבר נהיה עם דברים - - -. אני גם מברכת אותך, פעם ראשונה שלך בוועדה. 

<מריומה בן יוסף:>
אני פעם ראשונה רואה אותך. 

<היו"ר מירב בן ארי:>
איך? מריומה, אני הייתי אצלך.
<מריומה בן יוסף:>
אבל אני לא זוכרת.
<היו"ר מירב בן ארי:>
מזמן, כשהייתי חברת מועצת העיר תל אביב. הייתי. את היית בין הראשונים. 
<מריומה בן יוסף:>
עכשיו בונים שם בית קבע בתל אביב. 

<היו"ר מירב בן ארי:>
אני יודעת, כן, בטח, מקסים. 

<מריומה בן יוסף:>
נראה לי שזה הוחלט דווקא בתקופה שלך. 

<היו"ר מירב בן ארי:>
כן, כן, הייתי בעניינים אז עם "מחווה" ועם החבר'ה מקידום נוער. ברוכה הבאה לוועדה. 

<מריומה בן יוסף:>
תודה. חשוב, נושא מאד חשוב. 

<היו"ר מירב בן ארי:>
בהחלט וכמובן נשמע ונשמיע. הועדה הזאת היא ועדה שבעקרון מדברת בעיקר על התכניות לשלושת הערים הגדולות וכמובן עם התייחסות ספציפית לדברים קטנים יותר. אני כן רוצה להגיד כמה מלים על חיפה. מי הגיעה מחיפה?

<מאירה קיפרמן:>
אני. 

<מאירה קיפרמן:>
את אילנה?
<מאירה קיפרמן:>
מאירה. מאירה קיפרמן. אני סגנית מנהלת אגף הרווחה. 

<היו"ר מירב בן ארי:>
יופי, אני שמחה שאת פה כי אני רוצה להתחיל מחיפה. אני יודעת שהיה לי סיור קשוח אבל מעניין. כתבתי דוח של שלושה עמודים שהתייחסו אליו ברצינות ראויה. המטרה שלי בסוף כשאני עושה סיורים היא לא לבוא ולקטול, זה מה שגם הסברתי לנעמי בסיור. המטרה שלי היא לבוא ולהגיד מה צריך לשנות. דיברתי עם מריה מידי אחרי כן, עם ציפי - - - אנחנו מדברות כל הזמן אבל באמת, לבוא ולהגיד. קיבלתי תמונה מאד קשה בחיפה אבל לשמחתי ופה אני רוצה להגיד, כן, זה משהו טוב גם מבחינת ההתייחסות. היה כאן גם מנכ"ל העיריה, ישב אתי לפגישה, הייתה לנו שיחה מרתקת, הבנתי שהנקודות שהעלינו מטופלות וזה מה שחשוב. בסוף חשוב לי, כי אם ל"חצר הנשית" ובאמת, היה לא קל לשבת שם והיו פה דיונים על דיונים על "החצר הנשית" בחיפה, על התקציב אבל אף אחד מחברי הכנסת לא ישב שם. לא ראה באמת. דבר ראשון כשישבתי שם, ראיתי בנות מקסימות, נהדרות, אוהבות את המקום, כרוכות אחרי הצוות אבל היה באמת, אלוהים יסלח לי, הייתי במקומות הכי קשים במדינת ישראל, זה היה פשוט נורא. כל הזמן נעקצתי על ידי יתושים, ברחשים ואלוהים ישמור, הייתי שם רבע שעה ואני אומרת לעצמי: אנשים נמצאים שם שלשה ארבעה ימים בשבוע. היה טחב, שטחב בהגדרה גם לא בריא, לא בריא לאנשים להיות בו ובאתי, שמעתי, העברתי הדברים. הבנתי גם שהן עוברות, את תתייחסי לזה בדברים שלך. גם בדירות המעבר שפגשתי, גם על "ערים בלילה" שאני רוצה, ציפי, שתתייחסי לזה, לסיפור של 24/7 של "ערים בלילה", זה מאד חשוב לי כי אני רוצה שנדע איפה הסטטוס של חיפה עומד. 

אחרי חיפה אנחנו נעבור לתל אביב כי גם שם אני מרגישה שאנחנו תקועים שם עם השלטרים וכמובן, ירושלים. אני רוצה גם להתייחס להישג שהוא הישג מדהים וזה הישג של הוועדה, שהיה כאן חודשים על חודשים, זה, ציפי, זה במיוחד אלייך, ייאמר לזכותך שכל ועדה הגעת לפה והצפת את זה, את הנושא הזה שבתוך התקציב לא שמו כסף לשיפוץ והצטיידות. כל ועדה ישבת פה ואמרתן, את ורעות מעל"ם, שבאו ואמרו: "הבית הולך" ובשיחות שלי ושל ציפי עם פריצקי, הגענו באמת להישג מדהים שבו גם הוסטלים וגם דירות יהיה להם כסף לשיפוץ והצטיידות, מה שלא היה לנו כאן בתחילת הדרך, שזה משהו שהוא מאד משמעותי בעיניי, כי הסברנו, אי אפשר להכניס ילדים כאלה לאורווה. צריך להיות להם מקום מקסים. גם אם ניקח תרומות ופילנתרופיה, עדיין אנחנו צריכים כמדינה לשים משהו על שיפוץ אז זה עוד הישג טוב לוועדה. 
אני רוצה להתחיל מחיפה. לשמוע קצת. דווקא מאריה, זה מאד חשוב שאת פה כי מה שהיה יתרון בחיפה הוא שראיתי לא רק את הצעירים. צעירים זו נישה שלי שאני מחויבת אליה אבל מה שהיה לנו הזדמנות וזה ייאמר לזכות עמית, זה באמת שראינו גם את הבעיה עם דרי רחוב באופן כללי, אז נתחיל מחיפה ואז נעבור. מאירה, ספרי לנו קצת. לאחר הסיור קיבלנו תגובה. תני לנו עדכון לוועדה, שיהיה בפרוטוקול גם. 
<מאירה קיפרמן:>
אני חושבת שכמו שאמרת, אחרי הסיור שלך, קיבלנו את הדוח, בדקנו אותו לעומק ובאמת אנחנו רואים בחיפה את האחריות שלנו לבתים שאנחנו מנהלים, לבדוק אותם ולראות שהם יהיו בצורה מכבדת - - - הטוב ביותר. דובר שם על דירת הנערות הצעירות, דירת הצעירות שיש בה ארבע צעירות, שהיום אנחנו מחפשים להן מקום אחר. משפצים דירה של העיריה, מבנה שהוא נכס של העיריה ואנחנו מתכוונים עד תחילת ספטמבר - - - 
<היו"ר מירב בן ארי:>
שנגמר להן החוזה שם. 

<מאירה קיפרמן:>
כן, שנגמר החוזה. הדירה בבר יהודה אנחנו שוקלים מה לעשות כי לשפץ אותה העלות תהיה מאד גבוהה וצריך לראות אם זה כדאי או לחשוב על מקום אחר שיתאים יותר. כמו שאמרת, בחצר נעשו שם שני דברים. גם נעשה שם ריסוס וגם התקדמנו. הייתה ישיבה גם עם ציפי, לקדם את הנושא של מודל העבודה שלה ולראות איך אנחנו, את התקציב של משרד הרווחה, שהוא העביר, 300,000 שקל, שנתחיל - - - 
<מריה פודגייצקי:>
זה כבר עובר.
<מאירה קיפרמן:>
גם עם ה-300 להתחיל וגם התחלנו לְהֲבְנות, נעשתה עבודה משותפת של הצוות בחיפה, לראות איך המודל יעבוד. ישבנו ביחד, הסכמנו כבר על קווים כלליים שעכשיו צריך לפרוט אותם לפרטים יותר מדויקים. אלו הנקודות העיקריות שעלו. אנחנו עושים בדיקה אצלנו וכך מעמיקים יותר את הבחינה של המודלים, עד כמה הם עובדים, כמו המודלים של משרד הרווחה, מה אנחנו צריכים לשפר פנימה וכמובן, התחזוקה של הדירות, מה שהיה צריך לעשות במיָדי פעלנו. 

<היו"ר מירב בן ארי:>
תודה. מריה, אני הבנתי שאת הולכת לסיור שם. 

<מריה פודגייצקי:>
כן, יש לנו פגישה. 

<מאירה קיפרמן:>
כן, יש לנו גם פגישה. 

<היו"ר מירב בן ארי:>
מה שאנחנו פגשנו הוא הבית של דרי רחוב הכללי. 

<מריה פודגייצקי:>
הרצל 120. 

<היו"ר מירב בן ארי:>
כן. 

<מריה פודגייצקי:>
כן. 

<היו"ר מירב בן ארי:>
או.קיי, עכשיו, ציפי, כל פעם - - - אחרת אבל לגבי חיפה, לגבי הסיפור הזה עם "ערים בלילה", להפוך את המקום ל 24/7, איפה זה עומד?

<ציפורה נחשון גליק:>
לא, לא, זה לא יהיה 24/7. 

<קריאה:>
24/7 יש רק בתל אביב. 

<היו"ר מירב בן ארי:>
איך - - - ערים בלילה זה שהם לא הולכים לרחוב בעשר בלילה. 

<ציפורה נחשון גליק:>
יהיה תקציב כמו שאמרתי, יותר מרֻווח. זה כרגע נמצא בוועדת מכרזים שביום רביעי הבא מאשרת את זה סופית. התקציב יעבור, במקום 280,000, מיליון שקלים לעיריית חיפה, שתפעיל את התכנית. 

<היו"ר מירב בן ארי:>
ואז מה זה אומר? כי מה שאני ראיתי שם במקום - - - 
<ציפורה נחשון גליק:>
שבמקום שזה יהיה פתוח פעמיים בשבוע לשלש ארבע שעות כל יום, זה יהיה פתוח חמישה ימים בשבוע, פלוס לינת חרום. זאת אומרת, נערה צעירה בעשר בערב אומרת: מפה אני הולכת למסרסר שלי או ללקוח הבא שלי, אומרים לה: הנה, בבקשה, את נשארת, יש פה מדריכה שנשארת אתך עד הבוקר. 

<היו"ר מירב בן ארי:>
או.קיי, וזה ביום רביעי הבא הולך - - - 
<ציפורה נחשון גליק:>
בוועדת המכרזים, כן. 

<היו"ר מירב בן ארי:>
אנחנו מחכים. אין פה משהו שעלה בוועדה ולא עשינו לא follow up, תאמין לי. אין כאן דבר שעלה ולא עשו לו follow up. אין, לא קיים. 

<קריאה:>
מי כל אחד? 

<היו"ר מירב בן ארי:>
זו פעם ראשונה שלך, צודקת. עמית הוא מ"עלם". מריה היא אחראית על כל דרי רחוב. מאירה היא כמו שהיא אמרה, הסגנית ואת ציפי אתם מכירים. 

<מריומה בן יוסף:>
את ציפי מכירים, מי לא מכיר את ציפי?

<היו"ר מירב בן ארי:>
כן, יקירת המדור.


<מאירה קיפרמן:>
אני רוצה להגיד מה שלא אמרו והוא שאנחנו כן בודקים גם את המודל של הדיורית עכשיו. היינו כבר בסיור בתל אביב לבדוק את האפשרות של הפעלה בחיפה. 

<היו"ר מירב בן ארי:>
הייתם בסיור הזה?

<ציפורה נחשון גליק:>
כן, העניין הוא שבחיפה הוא פחות מתאים לעשות את הדיורית בקמפוס, כי הקמפוס בחיפה מאד מנותק.
<מאירה קיפרמן:>
אז מה הבעיה?

<ציפורה נחשון גליק:>
זה שעה ורבע נסיעה ממרכז העיר, זה פחות מתאים מאשר ברמת אביב במעונות הסטודנטים ובבן גוריון - - -

<ציפי לפלר:>
יש בירושלים. 

<ציפורה נחשון גליק:>
אבל ירושלים - - - 
<ציפי לפלר:>
בירושלים גם יש דיורית. - - - אוניברסיטה. 
<ציפורה נחשון גליק:>
נכון אבל הקמפוס בחיפה הוא פחות מתאים. אנחנו נצטרך למצוא - - -

<מאירה קיפרמן:>
הר הצופים הוא לא כל כך ממש מנותק.
<קריאה:>
נכון, הוא ממש לא מנותק. 

<היו"ר מירב בן ארי:>
זה מה שאני אומרת.
<ציפורה נחשון גליק:>
לא, זה לא כמו באוניברסיטת חיפה, זה ממש לא.
<היו"ר מירב בן ארי:>
מה זה אומר, שלא יהיה דיור?

<ציפורה נחשון גליק:>
לא , תהיה דיורית, בוודאי. גם זה בחתימה אחרונה. זה כבר אושר, דרך אגב, בוועדת המכרזים, זה בחתימת הסכם עם הרשות המקומית. הם צריכים יהיו למצוא מבנה תואם מעונות סטודנטים אבל שזה לא יהיה בתוך מעונות הסטודנטים. 
<היו"ר מירב בן ארי:>
איפה ההסכם הזה של הדיורית? אצל מי הוא עכשיו?

<ציפורה נחשון גליק:>
ברשות המקומית. 

<היו"ר מירב בן ארי:>
זה אצלכם לחתימה?

<מאירה קיפרמן:>
זה הגיע אלינו. אנחנו בעצם, מה שעשינו זה נסענו לראות את המודל ואנחנו נצטרך לראות בחיפה מקום כמו שציפי אמרה, שמתאים. אנחנו בתחילת הדרך.
<היו"ר מירב בן ארי:>
אין איזו מכללה או משהו?

<עמית פרלסון:>
יש קמפוס הנמל. מה יש שם? יש הרבה מבנים לדיור שהכשירו עכשיו.
<קריאה:>
בודקים. 

<מאירה קיפרמן:>
אנחנו נבדוק את כל האופציות. 

<היו"ר מירב בן ארי:>
זה טוב, מה שהוא מציע. יש שם מעונות?

<עמית פרלסון:>
כן. 

<היו"ר מירב בן ארי:>
אז זה רעיון, שווה לבדוק את זה. 
<ציפורה נחשון גליק:>
איפה זה קמפוס הנמל, בעיר התחתית?
<קריאה:>
בעיר התחתית. 
<ציפורה נחשון גליק:>
לא, זה גם לא מתאים לעשות שם דיורית, בעיר תחתית. 
<היו"ר מירב בן ארי:>
לא, הוא עושה שם פיתוח, חבל על הזמן, הוא הראה לי מצגות.
<ציפורה נחשון גליק:>
אבל אם היא יוצאת לתחנת האוטובוס והיא צריכה לעבור שם, תסלחי לי, ליד כל הג'יפה של העיר התחתית, לא ניקח צעירות בסיכון לחיות שם בעיר התחתית, עם כל הכבוד לקמפוס. 

<היו"ר מירב בן ארי:>
זה נשמע נורא משכנע אם היה מדובר על עיר אחרת. 

<ציפורה נחשון גליק:>
נו, מה? 

<קריאה:>
נמצא - - -

<ציפורה נחשון גליק:>
אז הם ימצאו מבנים בהדר הכרמל, אין מה לעשות. 

<עמית פרלסון:>
בין הדר לבין - - - 

<מאירה קיפרמן:>
אבל היום הקמפוס - - - אני חושבת שצריך לבדוק את כל האופציות. שלא נבוא ונגיד - - - 
<היו"ר מירב בן ארי:>
אז בואי נעשה דבר כזה, אנחנו קבענו סיור בחיפה follow up אז בואי נקבע סיור, אנחנו רוצים לדעת מה יש. 

<קריאה:>
לכנס את כל הגורמים. 

<היו"ר מירב בן ארי:>
איזו קונסטלציה - - - 
<ציפורה נחשון גליק:>
רעיונות לגבי מבנה ומי שימצא ויעזור למצוא מבנה מתאים – בשמחה. 

<מאירה קיפרמן:>
הבעיה היא למצוא את המבנה, כי בדרך כלל זו אחת - - -
<היו"ר מירב בן ארי:>
כן, כן, אני יודעת. 

<מאירה קיפרמן:>
אם נצליח למצוא מבנה, זו הבעיה העיקרית בדרך כלל, למצוא מבנה במקום המתאים. אנחנו עושים כבר בדיקת פרופיל ואת כל השאר הדברים עושים. במקביל גם נבדוק אפשרויות למבנה. 

<ציפורה נחשון גליק:>
בנוסף - - -

<היו"ר מירב בן ארי:>
מריה, הסיור שלך בחיפה הוא במקום שבו אנחנו היינו, בבית הזה?

<מריה פודגייצקי:>
הרצל - - - 

<היו"ר מירב בן ארי:>
כן. 

<מריה פודגייצקי:>
אנחנו פתחנו. המסגרת שלנו שם היא מסגרת חדשה. בחיפה לא הייתה מסגרת עם דירה לדרי רחוב עד לא מזמן והמסגרת נפתחה. היום אנחנו בדיון לא כל כך על המסגרת ועל איך שהיא נראית, כי לדעתי היא נראית בסדר, הבעיה שלנו היא תמהיל האנשים שמקבלים שירות, כי על פניו יש מסגרת אבל משום מה היא לא מלאה, כשכל שאר המסגרות שלנו מעל תפוסה ואנחנו מוסיפים בדרך כלל מיטות. כל הרעיון הוא לפרוס עוד ועוד מיטות חירומיות כאלו. על זה כנראה תהיה שיחה בחיפה, כי אמנם מסגרת חדשה וצריך להתיישר - - - 
<היו"ר מירב בן ארי:>
מה שהטריד אותי בסיור ואני חייבת לומר לך, זה שבתל אביב - - - רק על מבוגרים, אפשר לדבר ותתקנו אותי אם אני טועה, אם אצלכם זה אחרת, מגיע אותו דוד מהיחידה לדרי רחוב, שהוא איש מדהים, מביא אותו לקורת גג, עזבי מה קורה בקורת גג, עזבי מכורים, נקיים, מה הטריד אותי? שהחבר'ה שמגיעים לעמית ב"עלם" ומשתמשים שם במכונת הכביסה או במקלחת, הוא לא באמת יכול בעשר אחת עשרה בלילה, לשלוח אותו לדירה הזאת, נכון? כלומר - - - 
<מריומה בן יוסף:>
מה הועילו חכמים בתקנתם אם אותו דר רחוב בסוף לא מצליח להגיע לדירה?

<מריה פודגייצקי:>
אני גם מבינה שהוא לא מופנה לשלטר מבוגרים, ללא קשר. 
<קריאה:>
לא מקבלים אותו. 

<מריה פודגייצקי:>
לא מקבלים, כי יש הפרדה בין צעירים למבוגרים בחיפה. 

<היו"ר מירב בן ארי:>
זה, מאירה, זה משהו שאתם - - - 
<מאירה קיפרמן:>
על זה קבענו פגישה, לבדוק לעומק את המודל ובודקים איפה אנחנו יכולים לעשות התאמה בחיפה. 

<ציפורה נחשון גליק:>
אבל המודל של המבוגרים הוא מודל של דרי רחוב ואנחנו סיכמנו, הגענו להסכמות, שצעירים בסיכון הם לא דרי רחוב, אלא אם כן הם נפלו - - - 

<היו"ר מירב בן ארי:>
אני העליתי את זה כי לא קיבלתי, את יודעת, אני כבר שם, אני לא אגיד: או.קיי, אתה בן 26,25, ואז נכנסתי וראיתי מבוגר בן חמישים שאמר לי שהוא אוכל ארוחה אחת ביום. אני לא אגיד לו: או.קיי, אתה לא בא היום, אתה לא חסר בית. בגלל זה גם דיברתי עם מריה בטלפון יום אחרי זה. הייתה לנו שיחה ארוכה אבל תגידי לי רגע, אגב, אותו צעיר בחיפה - - - 

<ציפורה נחשון גליק:>
אני רוצה לחדד - - - 

<היו"ר מירב בן ארי:>
 אותו צעיר, בואי נתייחס לצעירה בחיפה, שמגיעה ל"ערים בלילה", אין לה בית השאנטי כזה בחיפה, אין לה מקום לישון.
<ציפורה נחשון גליק:>
אז קודם כל סיכמנו שאם היא צעירה או נערה בזנות אז תהיה לה דרך תכנית "הלב". אם היא לא - - - 
<היו"ר מירב בן ארי:>
"הלב" בחיפה?

<ציפורה נחשון גליק:>
בוודאי. 
<היו"ר מירב בן ארי:>
או.קיי ואם אם היא לא - - - 
<ציפורה נחשון גליק:>
כולל לינה. 

<קריאה:>
אם היא לא - - -

<ציפורה נחשון גליק:>
הדיורית נותנת מענה לצעירות בשעת משבר. עכשיו - - -

<היו"ר מירב בן ארי:>
לא, אבל הדיורית, אני ראיתי את הדיורית, הבנות של הדיורית - - - 

<קריאה:>
היא לא מקבלת בתל אביב כי היא ברשימת המתנה. 
<ציפי לפלר:>
למה היא לא מקבלת את זה - - - 

<ציפורה נחשון גליק:>
כי יש רשימות המתנה אבל זה בהחלט יכול להיות מעכשיו לעכשיו, בוודאי. זו מישהי - - - 

<ציפי לפלר:>
אם אני צריכה עכשיו פתאום - - - 

<ציפורה נחשון גליק:>
סליחה, אני אישרתי את המודל. 
<ציפי לפלר:>
אני אומרת לך - - - 

<ציפורה נחשון גליק:>
תראי, זה לא לחירום למישהי שבאה מהרחוב.

<ציפי לפלר:>
או.קיי. 

<ציפורה נחשון גליק:>
זו מישהי שנמצאת במשבר שיכולה להיכנס מעכשיו לעכשיו. 

<היו"ר מירב בן ארי:>
אם היא בגיל 15,16?

<ציפורה נחשון גליק:>
לא. 

<היו"ר מירב בן ארי:>
רגע, רגע, היא תלך לבית ברחוב - - - 

<ציפורה נחשון גליק:>
בוודאי. 

<היו"ר מירב בן ארי:>
אם היא מעל גיל 26, היא תלך - - - אבל אם היא בת עשרים והיא לא עוסקת בזנות. 

<ציפורה נחשון גליק:>
18-25 יש לנו את הלנות החירום כמו שפותחים בתל אביב ובירושלים. בחיפה לא ראינו שיש מקום לפתוח הלנת חירום גם לצעירות וגם דיורית וגם הלנת חירום לצעירים. לכן, בשנה הזאת, אנחנו מקימים את הדיורית, שבשנה הראשונה, כשאין רשימת המתנה, בוודאי שהם יקלטו כאלו שבמשבר מעכשיו לעכשיו. בתל אביב היא לא מקבלת מעכשיו לעכשיו כי יש לה רשימת המתנה של שנה. זה פעם אחת. הפעם השנייה, לצעירים בסיכון, מה שעדיין לא הוזכר, עכשיו אנחנו עסוקים בנושא של הלנת חירום לצעירים. מודל ירושלים, מודל תל אביב, אז פחות או יותר, בואי נגיד, יהיו מענים, גם לבני נוער שיש, גם לצעירות, גם לצעירים וגם דרי רחוב אבל מאד חשוב לי להנגיש - - - חסרי קורת גג. 

<היו"ר מירב בן ארי:>
אני יודעת, אני יודעת. 

<מאירה קיפרמן:>
בדיוק, בדיוק. 

<היו"ר מירב בן ארי:>
בסדר גמור. בואו נעבור לתל אביב. קודם כל אנחנו מברכים - - - אותך גם ראיתי בבית השאנטי, נכון?
<מיכאל בן יוסף:>
כן, מיכאל. 

<היו"ר מירב בן ארי:>
מיכאל, זהו. אותך פגשתי. ומי?
<אלון רום:>
שמי אלון, יושב ראש העמותה.

<היו"ר מירב בן ארי:>
קודם כל נעים מאד ואנחנו שמחים שהגעתם. אמנם זו ישיבה אחרונה של המושב אבל הוועדה מתנהלת מדצמבר ועושה עבודה גדולה. בואו ספרו לנו קצת למרות שכולם - - - 

<מריומה בן יוסף:>
אני אשמח. קודם כל להגיד לך שכל מה שאת אמרת והעלית אור עליו מאד מדויק. אני רוצה להסביר מאיזה מקום אני באתי לוועדה הזאת היום. במקביל לנושא המאוד גדול שאנחנו עושים מול הרווחה בתקופה האחרונה, אני באה מהמקום שאני חייתי ברחוב. אני הייתי ילדת רחוב. אני לא יודעת מי עוד היה פה אבל אני מדברת ספציפית עליי. מגיל 14 עד גיל 17 בערך, on and off חייתי ברחוב, גם בארצות הברית וגם בארץ והמצב הוא מאד מאוד מאד מפחיד. זאת אומרת, מלאכול מפחי זבל עד ללא לרדת לזנות, עד לשמור על עצמךָ ברמות מאד מאוד קשות, לחיות עם עיתונים שמכסים אותך, זאת אומרת שהנקודה הראשונה שאני רוצה להעלות היא שיש הבדל עצום בין מי שחי ברחוב וצריך פתרונות הלאה מה קורה אתו, לבין אנשים שמתעסקים עם הנושא הזה אבל לא חוו, חלק מהם לפחות, חוויות שקשורות ברחוב. אם זה הפחדים, אם אלה הרגשות, אם זה שאתה לבד, אם זה הבדידות, אם זו התמודדות עם דברים מאד מאוד קשים. הסיבה שאני פה היא בגלל שתי נקודות שאמרת, שזה מה שמדהים. אחד, בית השאנטי עובד שלושים ושתיים שנה לְגיל שבחרתי אחרי השנתיים הראשונות. ניסיתי את כל הגילאים ואת כל ההומלסים, 84' עוד לא היו מקומות, כמו שאת זוכרת והודעת, את נראית צעירה, את לא זוכרת, אבל - - - 

<היו"ר מירב בן ארי:>
אל תדאגי, אני רק נראית. 

<מריומה בן יוסף:>
את רק נראית צעירה אבל את נראית מאד צעירה בנושא. אני הייתי במשך שנים, עד לפני כמה שנים, היחידה שעסקה בגילאים שעד גיל 21. זאת אומרת, הנישות שלנו הן עד היום 14-21. אחת הפעמים שדיברתי פה בוועדה לפני הרבה שנים הייתה כשהייתה העלייה האתיופית לדוגמה, אני אתן לך נקודה מאד חשובה שאף אחד לא התייחס אליה הרבה בשנים האחרונות. כשהייתה העלייה האתיופית ולא ידעו מתי נולדו ילדים אז רשמו בתעודות הזהות 1.1. להרבה מהם שהגיעו אלי, לפחות. כשאתה נולד בינואר אתה מפסיד שנה. זאת אומרת, הגיוס שלך, לאלה שגמרו פנימיות או גומרים תקופת מסוימות של עזרה מהרווחה, הם מתגייסים מאוחר יותר, גיל 18.5, כמעט 19 וברגע שאם אתה נמצא תקופה בפנימייה או במקום של הרווחה, שמטפל עד גיל 18, אז נישות מאד גדולות בתקופות האלו, מגיל 18-21, היו בבעיה מאד מאוד קשה, שהיום, אני חייבת להגיד, יש גמישות, יש "החוט המשולש", יש מה שעושים פה עם ציפי שעושה עבודה מדהימה עם "ילדי הלילה", הכול נכון אבל בסופו של דבר, הנקודה הראשונה הכואבת היא שבעשר בלילה, ברוב העמותות האלו, עם כל הכבוד לכם, שאתם עושים עבודה מדהימה, "עלם", אבל לאן הוא הולך?

<היו"ר מירב בן ארי:>
גם מי שלא - - -

<מריומה בן יוסף:>
לאן אתה הולך אחרי?

<קריאה:>
בעשר בלילה - - - 

<מריומה בן יוסף:>
לאן אתה הולך אחרי? מה קורה אחרי? ואני לא מדברת רק על זנות, אני מדברת על בנים ובנות שמוכים מכות רצח במשפחה וחוזרים או עוברים דברים מאד מזעזעים. בית השאנטי, במשך השנים, תקשיבי, אולי אין לי תעודה אקדמאית של אוניברסיטה אבל יש לי תעודה אקדמאית של השטח ושם אני זיהיתי משהו מאד מאוד חשוב. שלש נקודות. בתור ילדת רחוב. אחד, אתה לא יכול לעזור למי שלא רוצה לעזור לעצמו. יש כאלה שמעדיפים, נרקיסיסטיות, אנרכיסטיות, סמים, עד שמחליטים אחרת, לצערי. יש כאלה שרוצים עזרה וצריך לדעת איזה ריקוד לעשות אתם והדבר הכי חשוב מבחינתי הוא שלמדתי למקד את השאלה מה בית השאנטי יכול לעזור ולא לעזור. לכן, בתוך הסיפור של הנושא הזה אני עובדת עם שופטים של נוער, משטרת ישראל, הרחוב והרווחה ולצערי מעט מאד רווחה שמפנה עם נושאים של נוער שיכולים לעמוד בפרופיל של בית השאנטי. לדוגמה מה לא, אני לא אוכל לקבל כאלה שפוגעים מינית, שידוע עליהם, מהרחוב או שלא מהרחוב, כשיש לי 90% נפגעי מין, לדוגמה. זה לא הולך יחד. אם 90% מהילדים, הרוב כבר בבית השאנטי נפגעו מינית, את לא יכולה להכניס פוגעים מינית, אז במסע האישי הזה אין כבר את האלטרנטיבות, חוץ מבית השאנטי ואולי כמה מקומות.

כשאתם מדברים על דירות ועל מקומות, מעניין אותי על כמה מיטות מדובר, כי האחוז של החבר'ה שנמצאים וזקוקים לזה בירושלים, בתל אביב וגם בצפון הארץ, זה מעבר לחיפה. אני חושבת שאם תיקחו מעכו עד קריית שמונה, זו נישה שמאד מאד לא טיפלו בה עד היום ומאד מאוד צריך. הצפון צריך, למשל, הרבה יותר ממה שאומרים. זאת אומרת, אם אני שלחתי ללשכות פלאייר שמסביר מה זה בית השאנטי וחמישים לשכות נמצאות בצפון מדינת ישראל, יותר מכל מקום אחר בארץ ואין את זה אז מה זה אומר? כמה מיטות? זה לא רק שאת שואלת "מעשר עד עשר". אם אני בעשר בלילה לא יכולה לחזור, כי אימא שלי נטשה אותי ואין לי מפתח ואני צריכה לישון על ספסל ואני אומרת לך את זה בוודאות, ואין לי לאן ללכת, אני אומרת שלום לקפה, לכל המקומות שנותנים, לאן אני חוזרת? או שאני חוזרת לחבר'ה בזולה, שמתמסטלים, או שאני חוזרת לדירה של מישהו שאני מפחדת שלא יזיין אותי, סליחה על הביטוי בפורום זה, או שאני מפחדת שאני אהיה צריכה לשבת באיזה מקום ולחכות עד הבוקר, שבע בבוקר, כדי שיהיה לי משהו וזה משהו שהוא לא יכול לקרות. אני לא אומרת שצריך להקים עכשיו מאהלים ענקים כי אתם יודעים, יש גם סלקציה בתוך התחום הזה ויש הגיון אבל אני כן חושבת שכמות המיטות, או כמות ההחלפות בין הבתים, כי אני מעדיפה שיהיה מקום בצפון עם 30-40-50 מיטות לכאלה מכל אזור הצפון שיוכלו להיות עד הבוקר, כמו שאת שואלת, מה קורה אחרי השעה זו וזו, מאשר שיהיו לי הרבה מקומות שמדברים ועושים בהם סטאז' עובדים סוציאליים וקידום נוער אבל תכל'ס, הילד, בסוף, בשעה שמונה, תשע או עשר בלילה, אין לו איפה להיות. זה דבר ראשון שזה קורה בכל מקום. דוד מבית השאנטי מנהל נישה שעד היום נלחמו בה, עד גיל 21. אני אומר גם שהסכמתי ועד היום, הקטינים ישנים בחדר אחד, הגדולים בחדר אחר. אני אישית לא מאמינה במעל 21, זה כבר שלי, לא מול המערכת פה, אני חושבת שזו נישה אחרת של טיפול מעל 21 ואני לא אכנס לזה עכשיו. 
הדבר השני שהוא מאד מאוד חשוב, לגבי התקציבים שמתוקצבים, אני יכולה להגיד לך ששנים, בדרך החיים שלי, קיבלתי על כל ילד שהוא קטין, 1,600 ולא את ה-13,500 לדוגמה אבל הייתי לוקחת ואוספת תרומות בשביל אלה שהם בין 18-21, כי הרבה מהילדים האלה עוברים את הגיל וצריכים להמשיך, אין להם דירות מעבר, אין להם מקומות. אז אנחנו נתקלנו בבורות שהם לא הגיוניים, כי בסופו של דבר, אם אני מקבלת ילד בגיל 18 שלא האמין שהוא יתגייס והוא הגיע אלי אחרי מסע מדהים במלכישוע ואחרי שהוא מגיל 16 עבר את המסע שלו והוא לא האמין והיום הוא הולך למכינה צבאית במצפה רמון והולך להתגייס והוא אחד המצטיינים שהולכים להיות, תאמיני לי, אני יודעת על מה אני מדברת, זו כבר נישה שצריך לבדוק אותה, מול הומלסים, מול ילדים. אני רציתי להביא לפה ילד שהיה בירושלים פה ברחובות, דיבר עם ראש העיר, קוראים לו משה, הוא גמר עכשיו בהצטיינות סיירת צנחנים. מ"חוות השומר" הלך ללוחמים, הוא דיבר. היא יודעת, היא הייתה אתי, עם ניר ברקת ואני אומרת לך בפירוש, זה ילד שחי ברחובות פה, ובזולות בליפתא. הילד הזה קיבל מענה מסוים שמתאים לו. יש הרבה מענים שהקימו שמתאימים אבל אם תשאלי אותי איך נחלק ה-budget, איך התקציב נחלק, איך עובדים מול המערכות פה, מול העזרה, להשלים כל אחד ואחד, אני אומרת לך שצריך לעשות פה תכנית שהרבה יותר מתאימה לשטח עצמו, כמו שיש ב"חצר הנשית" או עם עמותות שעובדות בשטח - - - 
<היו"ר מירב בן ארי:>
לא הייתה עמותה, גם כשהייתי חברת מועצה, אין גם הוסטל, גם חצרות, גם - - -
<מריומה בן יוסף:>
אז את מבינה שגם - - - 

<היו"ר מירב בן ארי:>
אם אני באה - - - אין כמעט מקום - - - 

<מריומה בן יוסף:>
אני גאה בך. אין הרבה חברי כנסת שעושים את זה, זה אחד, אין הרבה חברי כנסת שעושים את זה בלי מצלמות, אז אני מאד מאוד גאה בך. זה לא מובן מאליו מה שאת אומרת שאת עושה אבל אני אומרת לך בוודאות, שיש פה - - - 

<היו"ר מירב בן ארי:>
הייתי אצלכם, הבית החדש. מה המצב שלו?

<מריומה בן יוסף:>
יוני 2017 זה יהיה. 

<היו"ר מירב בן ארי:>
וזה - - - 

<מריומה בן יוסף:>
מאחורי בית ספר "עמל". ביפו.
<היו"ר מירב בן ארי:>
ומה יהיה עם המבנה הזה?

<מריומה בן יוסף:>
הוא מושכר. אנחנו משלמים 600,000 שקל בשנה. 49,000 שקל בחודש. 

<מריומה בן יוסף:>
והבניין ההוא הוא של עיריית תל אביב, נכון?

<מריומה בן יוסף:>
לא, השטח של עירית תל אביב והתורם - - - זה יהיה למטרת בית השאנטי ואם לא לבית השאנטי אז זה יהיה למטרה אחרת. 

<היו"ר מירב בן ארי:>
ותגידי, מה עם - - - 
<מריומה בן יוסף:>
החלום שלנו להקים בירושלים או בצפון. 

<היו"ר מירב בן ארי:>
נדבר על זה. מה עם "שאנטי במדבר"? 

<מריומה בן יוסף:>
"שאנטי במדבר" נראה מדהים. יותר מדי טוב בשביל מערכת הרווחה. הוא נראה מדהים. 

<היו"ר מירב בן ארי:>
יש שם ילדים?

<מריומה בן יוסף:>
מסע לא קל שאנחנו עוברים עכשיו. ב-10.8 יש לנו פגישה עם המנכ"ל, החסות לא שולחת לנו, החסות - - - 

<ציפי לפלר:>
לא שלי. 

<מריומה בן יוסף:>
לא, כל התקשורת הייתה, כולם הלכו לבדוק את זה לעומק, אי אפשר יותר. יש לי עשרים וחמש מיטות ריקות ושאנטי במדבר הוא מקום עם facilities הכי טובים שקשורים למשרד הרווחה ולא שולחים ילדים. 
<היו"ר מירב בן ארי:>
אני יודעת, האמת שכבר - - - 

<מריומה בן יוסף:>
זה נעצר אצל מפקח דרום ואצל עוד כמה אנשים. לא שולחים ילדים. לא יכול להיות שאתה רואה סרטים בטלוויזיה, אם זה ערוץ 10,11 ו-2, שאתה רואה שיש ילדים שחסר עבורם מיטות בדרום וחסר להם בירושלים והם לא יפנו אותם למקום שהוא - - - של בית השאנטי, בכל זאת אנחנו עמותה - - - 

<היו"ר מירב בן ארי:>
הייתי אצלכם אז, אני עוד זוכרת. 

<קריאה:>
לא, את היית בבית - - - 

<מריומה בן יוסף:>
את היית בבית - - - 

<היו"ר מירב בן ארי:>
זה - - -

<מריומה בן יוסף:>
שאנטי במדבר זה לילדים שזקוקים. לא יכול להיות דבר כזה ואת יודעת מה, אנחנו פתוחים 24/7, 365 ימים בשנה ללא הפניה מוקדמת, אין לנו ועדת השמה לפני שילד מגיע. ילד יכול להגיע, יש לנו פרופיל של ארבע חמש נקודות שהן הגישור והן ההנגשה בינינו לבין הרווחה, מול כל החוקים של הרווחה, מול כל - - - חוץ מזה שאין לי תואר אקדמאי, סליחה, עבדתי 32 שנה אבל אין לי תואר, יש לי את כל שאר הדברים. 

<אלון רום:>
שמי אלון רום, אני יושב ראש העמותה, אני מכיר את מריומה מהערב הראשון שהיא הגיעה לבית השאנטי, זה היה לפני כשלושים שנה. הייתי יושב ראש העמותה בעבר ולימים יצאתי וכיהנתי כשופט שלום במחוז דרום. למעשה, שמעתי את כל תיקי המעצר עד תום ההליכים של מחוז דרום וגם הוסמכתי כשופט נוער. היו באים אלי חדשות לבקרים עובדים סוציאליים, קציני מבחן, תובעים משטרתיים, עם ילדים בני 14,15,ו-16, מבקשים, אומרים לי: אדוני, כבודו, תעצור אותו, אין לנו שום מסגרת. בבית הוא לא מסתדר, שם הוא לא מסתדר וזה כאשר בבית השאנטי יש מיטות ריקות. זה המצב שאני משדר אותו מהשטח בגלל שאני מכיר אותו, עודי גלימה ויושב. המצב הזה הוא בלתי נסבל. יש לנו מיטות במקום הכי יפה - - - 
<היו"ר מירב בן ארי:>
אני יודעת, הייתי שם, מקום מדהים. 

<אלון רום:>
וכשהיה אצלי ספי אלון, שהוא נשיא בית המשפט המחוזי בביקור, לפני כחצי שנה, הוא ממש נדהם, הוא הוציא גם מכתב בזו הלשון. הוא אומר: "זה לא יעלה על הדעת", "פרויקט מהמם". אז יש לנו כמה עשרות ילדים אצלנו שם אבל אני מסתכל על אלה שאינם, אלה שחסרים. 

<היו"ר מירב בן ארי:>
המפקח של חסות הנוער של משרד הרווחה מחוז דרום, כן?

<קריאה:>
תבדקי אם הם - - - 
<ציפורה נחשון גליק:>
לא עם המפקח, אני מניחה שיש להם את הנימוקים שלהם. 

<מיכאל בן יוסף:>
אני לא נכנס - - - 

<היו"ר מירב בן ארי:>
אין בעיה, בשביל זה אנחנו יכולים - - - 
<ציפי לפלר:>
אנחנו עושים גם העברה של ילד - - - 
<קריאה:>
גם ילד וגם ילד - - - 
<ציפורה נחשון גליק:>
צריך להבדיל בחירום - - - כל דבר יש לו את התעריף שלו. 

<אלון רום:>
ברשותך, חשוב לי להדגיש נקודה. אנחנו נושאים בנטל. התקציב השנתי שלנו הוא כ-13-14 מיליון שקלים, אנחנו מקוששים כספים מתורמים בכל דרך. זה דבר לא ראוי, שאנחנו 30% מקבלים ו-70% צריכים - - - 

<מריומה בן יוסף:>
22%. 

<אלון רום:>
22% מקבלים מהמדינה וקרוב ל- 80%, 78%, משיגים אותו בעצמנו, זה ללא תקדים. אם אני מאשר ניתוח אף לאחד הילדים וניתוח אף הוא דבר חשוב מאד עבור אותו ילד, אנחנו לוקחים תקציב ומממנים לו. לא יכול להיות שאנחנו נישא בכל הנטל הזה לבד ועושים, מה שעושה מריומה זה דבר נפלא, ההישגים הם אדירים - - - 

<היו"ר מירב בן ארי:>
אני מבטיחה לכם שאני אבוא לסיור אצלכם. בדרום הייתי, אני מכירה טוב, עבדתי בקרן רש"י עשר שנים אז הייתי שם בסיור עם אללוף, בכובע הקודם שלנו - - - 

<מריומה בן יוסף:>
בזכות אלי אללוף - - - ואנחנו ביחד, זו השלישיה שהקימה את - - - 
<היו"ר מירב בן ארי:>
נכון, נכון, אני זוכרת את הסיור היטב. היה מאד מרשים. 

<מריומה בן יוסף:>
את צריכה לראות עם מנהל הכפר, מה הוא עשה שם. 

<עמית פרלסון:>
אני רוצה להוסיף. 

<היו"ר מירב בן ארי:>
כן. 

<עמית פרלסון:>
קודם כל, תודה שהזמנתם אותנו. אני נמצא בעמותה שתים עשרה שנה, לא שלושים ושתיים שנה ואני יכול להגיד שאני - - - במקום הראשון של מריומה אבל מעבר לכול, יש אפשרות לבנות עוד חמישים מיטות בשאנטי במדבר, שלדעתי זה פיקשוש אדיר לא לעשות את זה, במיוחד שקיבלנו שטח של 540 דונם מהמדינה, כי לא הייתה ברירה, זה בגלל הבטיחות ששטח צריך - - - 

<קריאה:>
מול הבדואים. 

<עמית פרלסון:>
ויש את כל - - - יש תורם שמוכן לתרום לזה, זה הכי מדהים פה בכל הסיפור ואני אומר, נעבוד נכון וכתף לכתף, שני הצדדים, בסופו של דבר הילדים ברחוב וצריך להגיע אליהם. ואין סיבה שלא נעשה את זה, כי יש את הידע, יש את הניסיון, יש את ההצלחות, יש לנו יותר מ-80% הצלחה, עד ההצלחה נצטרך לא לדון פה - - - ואני חושב שזה פיקשוש, פיקשוש של שני הצדדים, לא רק שלכם או שלנו, של מדינת ישראל כמדינה. אני חושב שעם קצת בגרות משני הצדדים נפצח את זה ונוכל להביא את הילדים האלה למיטות האלו, אין סיבה שלא. 
<היו"ר מירב בן ארי:>
תגיד - - - של ילד, נגיד, בית השאנטי בתל אביב - - -

<עמית פרלסון:>
אלו מכסות. 

<היו"ר מירב בן ארי:>
המכסות האלו, זה יותר - - - 

<ציפורה נחשון גליק:>
לא, בתל אביב היא לא מקבלת מכסות.
<מאירה קיפרמן:>
לא, לא, לא, רגע, רגע.
<ציפורה נחשון גליק:>
לא לפי - - - 

<מריומה בן יוסף:>
מירב, את שאלת את השאלה, כאילו לא נעים אבל כל כך מדויקת שזה מוגזם כבר. בשאנטי במדבר סגרנו עם מנחם - - - בזמנו, ב-2001, עם השר בוז'י בזמנו את הנושא שאני בפער עם 24 - - - שזה סיפור של 13,500 שקל לחודש, עד היום, משנת 2010 עד שנת 2016, נשלחו 154 ילדים, שמהם 83 פוגעים מינית ולא עומדים בפרופיל של בית השאנטי. זה אומר ש-24 - - - לא נשלחו מחסות הנוער מול ההסכם שהיה אתם. ילדי בית השאנטי תל אביב, שהם נוער בורח וחסר קורת גג, אנחנו הראשונים שהיינו קורות גג עוד לפני מקום אחר, "הבית ברחוב חיים", "אתנחתא", ו"בראשית" ואז בנו תקציב מיוחד, ייחודי לבית השאנטי, תראה את זה בספר התקציבים שזה נוער - - - זה מכסות, זה לא - - - ובמקום לשלם לנו כמו שמשלמים לכל קורת גג בישראל, החליטו לשלם לנו 1,600 שקל ל-32 ילדים. על זה הולך להיות מדובר עם המנכ"ל כי את יודעת מה אנחנו עושים בסוף? אני יכולה להגיד את זה לפרוטוקול פה ולא אכפת לי. בכסף שאנחנו עוזרים לקטינים אנחנו עוזרים גם לבני ה-18 שרוצים להתגייס בגיל 19. זאת האמת. אנחנו לוקחים את הכסף, חולקים אותו על פני כל הציר של האוכל, עם כל מי שיש. יהיו עשרים, יהיו ארבעים, יהיו ששים, אנחנו נחלוק את אותה המכסה של כסף כדי להציל עוד ילדים.
<ציפורה נחשון גליק:>
הסכום הגלובלי שהיא מקבלת זה לא עבור - - - היא לא מדווחת על כל ילד ו'פר' ילד היא מקבלת. היא מקבלת תקציב קבוע. 

<מריומה בן יוסף:>
לא, לא, מקבלים על כל ילד. 

<ציפורה נחשון גליק:>
כן אבל זה לא - - - 

<אלון רום:>
זה לא - - - נכון, נכון.

<היו"ר מירב בן ארי:>
600,000 שקל לשנה.

<קריאה:>
בבית השאנטי בתל אביב. 

<ציפורה נחשון גליק:>
בשאנטי במדבר, על כל ילד שהיא מקבלת מהרווחה היא מקבלת 13,000 שקלים, זה - - - 
<היו"ר מירב בן ארי:>
זה של הדרום.

<קריאה:>
שהם לא שולחים. 

<ציפורה נחשון גליק:>
שהם שולחים אבל כאלה שהיא לא מקבלת. 

<היו"ר מירב בן ארי:>
מעניין. 

<אלון רום:>
זה בדיוק מה שרציתי, שולחים כאלה והיא לא מקבלת, מה שיש לנו בקצה הרצף, שהיא לא יכולה לקבל, פסיכוטיים או תוקפים מינית או מסוממים שאי אפשר - - - שכל הכבוד, מכיר אותה, תמיד זה מלווה בתסקיר סוציאלי שהייתה מעלה אליי כשופט, אני מכיר טוב מאד את מה שאפשר ומה שאי אפשר, גבירתי מבינה שלא יעלה על הדעת לשים אותם ביחד, לא רוצים לפגוע - - - 

<היו"ר מירב בן ארי:>
תאמין לי, הייתי גם - - - 
<מריומה בן יוסף:>
שאני אוכל לעבוד עם "עלם", שאני אוכל לעבוד עם רן, טלפונית, לא נותנים לנו את האופציות האלו. 

<היו"ר מירב בן ארי:>
כן, אני יודעת, ראיתי את הילדים גם ב"רטורנו" וגם - - - 
<אלון רום:>
אצלנו המקרר פתוח 24 שעות ביממה 365 ימות בשנה. תמיד ילד נכנס, יש לו מטבח, יש לו בית, יש לו כל מה שהוא רוצה ואני אומר, השוני הזה לקבל 1,650 עבור ילד אחד, כאשר ארגון אחר מקבל 13,000 שקלים, בין זה לבין זה אפשר למצוא את דרך המלך. אנחנו לא רוצים יותר מאשר לעזור לאותם ילדים, לתת להם - - - 

<היו"ר מירב בן ארי:>
שיטת תקצוב, או.קיי, רגע, ציפי. 

<ציפורה נחשון גליק:>
זה לא ענין של - - -

<היו"ר מירב בן ארי:>
כן, כן, בדיוק. 

<ציפורה נחשון גליק:>
שרות ילד ונוער. 

<היו"ר מירב בן ארי:>
כן, רשמתי לי. 

<ציפורה נחשון גליק:>
ובעצם, בבית השאנטי, יש שם הרבה ילדים שנמצאים שם בפנימייה. הם באים לשבועיים שלשה - - - שאלה תנאי פנימייה ותעריף אחר לגמרי. 
<היו"ר מירב בן ארי:>
ילד בתנאי פנימייה בערך מקבל פי שלש - - - 
<ציפורה נחשון גליק:>
חוץ ביתי נע בין 4,000-13,000 שקלים לאחזקה, תלוי בסל המענים - - - 

<היו"ר מירב בן ארי:>
אז ציפי, אם מראש יש מינימום של תקצוב שבו - - - 

<ציפורה נחשון גליק:>
13,000 הם בדרך כלל התעריף הכי גבוה, כי מחזיקים אותו - - - 

<אלון רום:>
לא, לא, לא זה לא ענין של - - - 
<ציפורה נחשון גליק:>
לא רק, לא רק, לא רק. 

<היו"ר מירב בן ארי:>
לא, לא, לא. 

<ציפורה נחשון גליק:>
לא, יש לי מקלט. 

<קריאה:>
13,000 שקל הם פחות - - - 

<אלון רום:>
המכסות של 13,500 שקל. 

<ציפורה נחשון גליק:>
תלוי לאיזו מסגרת. 

<היו"ר מירב בן ארי:>
עצם העובדה שילד נשאר בבית השאנטי שנה שנתיים - - -

<מריומה בן יוסף:>
חמש, שש ושבע. 

<ציפורה נחשון גליק:>
את מבינה? כי אם את מחויבת לילד 24/7 בתוך המסגרת אז התעריף גבוה. אם הוא יוצא ללימודים מחוץ למסגרת וחוזר אחר הצהרים, התעריף יורד, כי את מכינה אותו פחות שמונה שעות אז זה נורא תלוי מהי המסגרת. אם הוא נשאר 3,4,5 שנים זו פנימייה של "ילד ונוער". 
<ציפי לפלר:>
לא - - - 

<ירון בראון:>
ציפי - - -

<ציפורה נחשון גליק:>
זה כבר לא - - - 
<מריומה בן יוסף:>
זה ברעיון אבל - - - 
<ציפורה נחשון גליק:>
הילד יוצא ללימודים מחוץ לבית, חוזר, בוודאי, זה לא יכול להיות - - - 
<ירון בראון:>
את לא מדייקת. 

<היו"ר מירב בן ארי:>
רגע, אדוני, תגיד את התפקיד שלך. 

<מאירה קיפרמן:>
היא מאד מדייקת. 

<ירון בראון:>
ירון בראון, מנכ"ל ילדים בסיכון. באתי להקשיב. 

<היו"ר מירב בן ארי:>
אני יודעת, זו לא פעם ראשונה. 

<ירון בראון:>
היית אצלנו בדירה. 

<היו"ר מירב בן ארי:>
נכון. דירה מקסימה, אגב. 

<ירון בראון:>
רק לצורך העניין, התעריפים ב"ילד ונוער", לפנימייה שיקומית, לא משנה, כל הפנימיות הן 24/7 והולכים. יש הבדל בין פנימית יום לפנימייה קבועה. הפנימיה השיקומית היא 6,000 שקל, הפנימיה הטיפולית היא 8,000 בערך ופוסט אשפוזית היא 13,000. לפנימייה שיקומית אין תעריף יותר גבוה מאשר 6,000 - - - 
<ציפורה נחשון גליק:>
אשפוזית כבר - - - 

<ירון בראון:>
לא, שלושה עשר - - - 

<היו"ר מירב בן ארי:>
רגע, ציפי, מה רצית?

<ציפי לפלר:>
אני רוצה רגע להתייחס. מה שמריומה העלתה פה ומה שעולה פה ואני לא רוצה להיכנס לסכומים של התעריפים, התעריפים נקבעים גם לפי הצרכים ויש גם כל הזמן שינויים בתעריפים. יש פה באיזשהו מקום איזשהם חילוקי דעות בין תפיסת העולם של מריומה לבין משרד הרווחה בדברים מסוימים. הלכנו לקראת זה ואני מאד מקווה שנצליח לפתוח בירושלים "בית השאנטי" וראש העיר דלוק על הרעיון - - - 

<היו"ר מירב בן ארי:>
כן, עמדתי לשאול איך זה שאין. כל השנים האלה אף פעם לא - - -

<ציפי לפלר:>
אנחנו מחפשים מבנה. 

<היו"ר מירב בן ארי:>
עוד פעם מבנה?

<ציפי לפלר:>
נו, מה לעשות, יש בעיה בירושלים עם מבנים. ואנחנו מחפשים - - - 
<מריומה בן יוסף:>
אני חייבת להגיד לך שאני לא רציתי להגיד על ירושלים, ששבע עשרה שנה רודפים אחריי לירושלים ואמרתי: יש מלא מקומות בירושלים שעוזרים. יש את "אתנחתא", "אתנחתא דתיים", יש - - - 

<היו"ר מירב בן ארי:>
"אתנחתא" מפוצץ. 

<מריומה בן יוסף:>
אני אומרת, יש עוד - - - 
<ציפורה נחשון גליק:>
במבשרת - - -

<מריומה בן יוסף:>
כל מיני, יש עוד את זה ויש עוד את זה - - -

<היו"ר מירב בן ארי:>
החוט המשולש אין ענין בכלל. 

<ציפורה נחשון גליק:>
אין להם לינה בחרום.
<היו"ר מירב בן ארי:>
אין שום בעיה, יש מספיק זולות פה. 
<ציפי לפלר:>
אנחנו מדברים, דיברו גם עם "חסות הנוער" וגם עם "ילד ונוער" ואנחנו צריכים למצוא את השילוב בין מסגרת החירום שהיא באחריות "חסות הנוער" ובין פנימייה שזה "ילד ונוער". לפחות מבחינת "ילד ונוער" צריך להגדיר פה את פרופיל הילדים. כי אני, מקצועית, מקבלת שילד שנפגע מינית לא יכול להיות עם ילד פוגע מינית ויש פה דברים שאנחנו צריכים לשבת עליהם ביחד ואנחנו מנסים לעשות את זה, גם עם המשרד וגם עם מריומה לחשיבה ואין לי ספק שאפשר להגיע לעמק השווה, מה פרופיל הילדים, מה סוג הטיפול שניתן. איך אמרת, מיכאל? עם התגמשות משני הצדדים. יש צורך במסגרת הזאת. אני הייתי בשבוע שעבר, עם כל הצוות שלי, בבית השאנטי במדבר ויצאנו נפעמים. אני - - - 
<מריומה בן יוסף:>
את לא ראית את זה שנים, את לא ראית שנים, זה - - - 
<ציפי לפלר:>
מדהים. 

<היו"ר מירב בן ארי:>
אני באמת רואה, בירושלים יש כל כך הרבה זולות - - -
<ציפי לפלר:>
גדולים יותר, זו אוכלוסייה אחרת. 

<היו"ר מירב בן ארי:>
או.קיי, אז בואו נדבר על האוכלוסייה שלנו. 

<מריומה בן יוסף:>
אנחנו עד גיל 21. פה בוועדה, מאד חשוב להגיד את זה, עד סוף הצבא ואנחנו היחידים שנותנים מענה של רצף, לא עוצרים בקורות גג שלושה חודשים, לא פנימייה ארבע שנים, יש לנו רצף מהרגע של 14 עד 21.

<היו"ר מירב בן ארי:>
תגידי, את יודעת שאנחנו עשינו כאן תכנית לסיוע בשכר דירה לצעירים חסרי בית, לאלה שמסיימים אצלך? ציפי, את יודעת על התכנית הזאת?
<ציפי לפלר:>
לא. זה חדש עכשיו יצא. 

<היו"ר מירב בן ארי:>
יש תכנית שעשינו כאן לשנתיים. כמה עד עכשיו אישרתי? 

<ציפורה נחשון גליק:>
תשעים אני חושבת. 

<היו"ר מירב בן ארי:>
ויש לנו מאתיים מקומות. שתדעי, זה לשנתיים, אלף שקל כל חודש. 

<מריומה בן יוסף:>
ליוצאי צבא?

<היו"ר מירב בן ארי:>
כן. 
<ירון בראון:>
איזה גילאים?

<קריאה:>
לא, לא בהכרח. 

<היו"ר מירב בן ארי:>
לאלה שאין להם חובות - - -

<ציפורה נחשון גליק:>
לחסרי עורף משפחתי שעובדים. 

<מריומה בן יוסף:>
אנחנו בדרך כלל מממנים להם את זה. 

<היו"ר מירב בן ארי:>
אז הוצאנו מפה מהוועדה - - - 

<מריומה בן יוסף:>
אז לא קיבלנו, תקשיבי, אנחנו לא מקבלים. דבר אחד - - - 

<היו"ר מירב בן ארי:>
אבל קודם כל, תמיד הזמנתי אותך לוועדה. לא?

<עמית פרלסון:>
את ענת.
<היו"ר מירב בן ארי:>
האמת היא שמריומה, אנחנו הזמנו אותך תמיד. 

<מריומה בן יוסף:>
אני לא קיבלתי. את רוצה לשמוע? בזכות מישהי, חברה יקרה בעמותה, שקיבלה איזה העתק, אליסה אורן, שמעתי על זה, לא כי שלחו לי הזמנה. אני רשומה בהזמנה? לא שלחו לי - - - 
<היו"ר מירב בן ארי:>
מעכשיו את תדעי הכול ושתדעי שיש לנו תכנית סיוע לצעירים וצעירות חסרי בית. ציפי מאשרת אותם. שולחים אליה. יש טופס. זו תכנית - - - 

<ציפי לפלר:>
צריך להצדיע לה על מה שהיא עשתה עם הזנות בישראל.
<היו"ר מירב בן ארי:>
כן, תכנית מצוינת שעשינו פה. 2.2 מיליון שקל. אלף שקל בחודש לשנתיים, לצעירים שיוצאים מהמסגרות שלכם. הכול אנחנו מעדכנים בוועדה. 

<מריומה בן יוסף:>
יש בבאר שבע מן דירות כאלו?

<קריאה:>
לא, לא. 

<מריה פודגייצקי:>
סיוע בשכר דירה. 

<היו"ר מירב בן ארי:>
כסף מהמדינה. 

<מריומה בן יוסף:>
מקבלים כסף. 

<היו"ר מירב בן ארי:>
אלף שקל כל חודש לשנתיים, עשרים וארבע - - - 

<מיכאל בן יוסף:>
איזה גיל זה?

<קריאה:>
חסר להם שנתיים עד גיל 18. 

<היו"ר מירב בן ארי:>
ייגמר כסף נביא לך עוד. עכשיו נשאר עוד משהו לדרי רחוב. עוד כסף ממשרד השיכון. כל דבר שחשוב. שתדעי שהתכנית הזו היא ממש עכשיו, מהחודשיים האחרונים, בשביל החבר'ה שלך שיוצאים ורוצים לשכור דירה יכולים לקבל. רגע, ציפי, בואי תעדכני אותנו מה קורה. 
<ציפי לפלר:>
אני בדיוק חייבת לצאת. 

<היו"ר מירב בן ארי:>
אני חייבת לדעת מה קורה עם "עלם", קודם כל. 

<ציפי לפלר:>
"עלם" בתהליך סופי של חתימה על החוזה ואני מחכה לאדריכלית שלהם. 

<היו"ר מירב בן ארי:>
יופי, כי יש להם את האישור. 

<מריה פודגייצקי:>
איפה זה יהיה?

<ציפי לפלר:>
ברחוב הנביאים. במרכז העיר. 

<היו"ר מירב בן ארי:>
במרכז העיר, זה אחלה מבנה. כמעט לקחו לנו אותו. 

<ציפי לפלר:>
לגבי - - - 

<היו"ר מירב בן ארי:>
חשוב לציין גם לפרוטוקול ש-200,000 שקל גם של העיריה ביחד עם הכסף של משרד הרווחה לעניין השיפוץ. 

<ציפי לפלר:>
העיריה שמה 400,000 ועוד 200,000 שקל - - - 

<היו"ר מירב בן ארי:>
של המשרד. 

<ציפי לפלר:>
השיפוץ יעלה בערך 400,000 והציוד. 

<היו"ר מירב בן ארי:>
יופי. 

<מיכאל בן יוסף:>
מה יש שם?

<ציפורה נחשון גליק:>
הלנת חירום לצעירות. 

<ציפי לפלר:>
הלנת חירום. 

<מיכאל בן יוסף:>
יפה. 

<היו"ר מירב בן ארי:>
וגם הלנת חירום לצעירים. 24/7 זה יהיה. והבנים?

<ציפי לפלר:>
הבנים, אני מקווה שבימים הקרובים חותמים על החוזה עם אגף הנכסים של העיריה על מבנה ברחוב יד חרוצים - - - 

<היו"ר מירב בן ארי:>
זה המבנה ששמרתם אותו?

<ציפורה נחשון גליק:>
איפה זה "יד חרוצים"?

<היו"ר מירב בן ארי:>
בתלפיות. 

<ציפי לפלר:>
את לא יודעת איפה זה יד חרוצים?

<ציפורה נחשון גליק:>
אה! ביד חרוצים. 

<היו"ר מירב בן ארי:>
כן, כן. 

<ציפורה נחשון גליק:>
שכחתי שעבדתי שם תשע שנים. 

<היו"ר מירב בן ארי:>
זה יהיה של הבנים, גם 24/7, גם מרכז יום, גם הלנת חירום. 

<ציפי לפלר:>
אני מקווה שבשבועות הקרובים. אתמול פתאום אמרו לי שאולי יצטרכו לעשות שינוי יעוד. 

<היו"ר מירב בן ארי:>
שינוי יעוד ברמה של הרשות?

<ציפי לפלר:>
של הרשות. היה שינוי תב"ע. 

<קריאה:>
למגורים?

<היו"ר מירב בן ארי:>
כן. כנראה שזה מבנה תעשייתי. 

<ציפי לפלר:>
זה מבנה תעשייתי אבל לא הייתה לי ברירה. זה לא המבנה האידיאלי. אני כבר אומרת אבל לא הייתה ברירה. די, אי אפשר יותר לחכות ולחפש. 

<היו"ר מירב בן ארי:>
לא, לא, אנחנו חייבים - - - 
<ציפורה נחשון גליק:>
לפני החורף. 

<ציפי לפלר:>
זו המטרה שלי. שבחורף - - -

<היו"ר מירב בן ארי:>
אבל שינוי ייעוד זה הרשות מקומית. 

<ציפי לפלר:>
זה ועדות. בסדר. יהיה בסדר. שם שכר הדירה הוא הרבה יותר גבוה וגם השיפוץ, צריך לעשות שם התאמות. עירית ירושלים שמה בשני הפרויקטים האלה בסביבות 1.2 מיליון. 
<היו"ר מירב בן ארי:>
יפה. כמו מצ'ינג עם משרד הרווחה. את מבסוטית שם. 

<ציפורה נחשון גליק:>
כן, גם 1.2 - - - 

<היו"ר מירב בן ארי:>
זה הרבה מאד וזה ראוי להערכה. 

<קריאה:>
70:30.

<ציפי לפלר:>
הפוך. פה אני רוצה להעלות את העניין של שכר הדירה, ציפי, חשוב לי שתקשיבי ואני יודעת שאת תומכת בי בעניין אבל, שכר הדירה שמשרד הרווחה מקצה לעניין הוא בערך 150 או 160,000 לשנה. חבר'ה, אני בטוחה שבשום עיר בארץ אי אפשר, אולי בעיירות הפיתוח - - - 

<היו"ר מירב בן ארי:>
הכסף, ציפי, הכסף יושב כבר חודשים. 

<ציפי לפלר:>
אי אפשר - - - 

<היו"ר מירב בן ארי:>
חודשים. 

<ציפי לפלר:>
אבל אני מדברת על - - - 
<היו"ר מירב בן ארי:>
להגדיל להם - - -
<ציפורה נחשון גליק:>
זו גם הבעיה של עירית תל אביב. 
<היו"ר מירב בן ארי:>
עירית תל אביב בכלל לא מחפשים. 

<ציפורה נחשון גליק:>
אבל עירית תל אביב אומרת: בסכום הזה של שכר הדירה אני לא אקח.
<היו"ר מירב בן ארי:>
אבל אפשר להגדיל את הסכום.

<ציפורה נחשון גליק:>
איך אני יכולה להגדיל?
<היו"ר מירב בן ארי:>
הסכום הזה כבר יושב, 1.2 מינואר. 

<ציפורה נחשון גליק:>
חנן אמר - - - 

<היו"ר מירב בן ארי:>
אני אדבר עם חנן פריצקי.

<ציפי לפלר:>
אי אפשר למצוא מבנה ב-150,000 שקל. 

<היו"ר מירב בן ארי:>
שולחת לחנן פריצקי - - - 

<ציפי לפלר:>
נכון. 

<היו"ר מירב בן ארי:>
אני - - - 

<קריאה:>
150,000 לשנה?

<ציפי לפלר:>
לשנה. מה אפשר למצוא?

<קריאה:>
אם את רוצה שנשב - - - 

<היו"ר מירב בן ארי:>
אני אטפל בחנן פריצקי.

<ציפי לפלר:>
עלות של שכר הדירה של המבנה היא קרובה ל-400,000 שקל. 

<היו"ר מירב בן ארי:>
בסדר, אני אדבר אתו. 

<ציפי לפלר:>
אני מתנצלת. אני רוצה להודות לך, מירב. 

<קריאה:>
כל הכבוד. 

<ציפי לפלר:>
ממש, גם. 

<היו"ר מירב בן ארי:>
בשמחה, אנחנו רק מחכות לשמוע שחתמתם - - - 

<מאירה קיפרמן:>
אנחנו רק רוצות לגזור את הסרטים כבר, לתקוע מזוזות. 

<קריאה:>
היית כבר באחת הדירות?

<היו"ר מירב בן ארי:>
אני הייתי. אפילו נפתלי - - - 
<קריאה:>
אפילו אכלנו שם. 

<היו"ר מירב בן ארי:>
אכלנו שם, כן, אפילו שלחנו את - - - גורמה. מסעדה מקסימה, עסק חברתי, אנחנו קודם כל, הרי השר - - - 
<ציפי לפלר:>
בחנות. 

<היו"ר מירב בן ארי:>
אוכל טעים. אין בעיה. תגידי לי. אני אבוא לראות. אני עושה סיור הכנה ואז אני שולחת אותו. ככה זה עובד. 

<ציפי לפלר:>
נדבר, סליחה. 

<היו"ר מירב בן ארי:>
בסדר, ציפי, תעדכני אותנו בהתפתחויות, כן?

<ציפי לפלר:>
כן. 

<היו"ר מירב בן ארי:>
אני רוצה רק עם תל אביב משהו אחד, ציפי, מה קורה עם - - - הזו?

<ציפורה נחשון גליק:>
תל אביב, שלושה דברים יש להם - - - 

<היו"ר מירב בן ארי:>
אל"ף, הדירה של הפרט אנחנו בבעיה. קינג ג'ורג' אני חושבת שצריך להעביר אותה עיר. שימצאו. 

<ציפורה נחשון גליק:>
איפה שימצאו דירה. שם יש להם שכר דירה בשביל - - - 
<היו"ר מירב בן ארי:>
כבר דיברתי עם עופר מהביטוח הלאומי ונעביר את זה. 

<קריאה:>
כמה מיטות יש שם?

<היו"ר מירב בן ארי:>
אנחנו רוצים עוד מיטות. ואין להם דירות. 

<ציפורה נחשון גליק:>
שש מיטות לטרנסיות ועכשיו שש מיטות לטרנסים. 

<היו"ר מירב בן ארי:>
את יודעת.
<ציפורה נחשון גליק:>
בסדר, אבל יש שם שכירות אז שיחפשו. מי אמר להם - - - 

<היו"ר מירב בן ארי:>
בסדר, אמרתי לעופר שנעבור עיר, הוא יהיה אתנו גם. ההוסטל של הלהט"ב הוא - - - 
<ציפורה נחשון גליק:>
בחולון ומתקדם עם ועדת - - - 

<היו"ר מירב בן ארי:>
איפה - - - 

<ציפורה נחשון גליק:>
עכשיו - - - 

<היו"ר מירב בן ארי:>
איפה זה נתקע, אצלם או אצלך?

<ציפורה נחשון גליק:>
ועדת המכרזים מאשרת ביום רביעי הבא.

<היו"ר מירב בן ארי:>
זה גם יום רביעי הבא?

<ציפורה נחשון גליק:>
אבל הם התחילו לחפש. 

<היו"ר מירב בן ארי:>
התחילו לחפש. הם מחפשים. 

<ציפורה נחשון גליק:>
זה אני יודעת. 

<היו"ר מירב בן ארי:>
אני מציקה להם. כמעט ולקחו את - - - 

<קריאה:>
לא לקחו?

<היו"ר מירב בן ארי:>
רק שימצאו בית. 

<ציפורה נחשון גליק:>
הבעיה עם עירית תל אביב בשלש הלנות חירום - - - 
<היו"ר מירב בן ארי:>
יש פרויקטור לסיפור הזה?

<ציפורה נחשון גליק:>
לא. 

<היו"ר מירב בן ארי:>
יש כסף לפרויקטור?

<ציפורה נחשון גליק:>
לא. לא מאשר. 

<היו"ר מירב בן ארי:>
מי לא מאשר? לא מאשרים פרויקטור לחפש הלנת חירום?
<ציפורה נחשון גליק:>
לא לחפש, הם רוצים פרויקטור קבוע. ביום רביעי יש לנו פגישה רביעית אתו בנושא ואם זה לא - - - 

<היו"ר מירב בן ארי:>
עם המנכ"ל של המשרד?

<ציפורה נחשון גליק:>
לא, עם חנן. 

<היו"ר מירב בן ארי:>
למה את לא לוקחת אותי לפגישה עם חנן?

<ציפורה נחשון גליק:>
מאז - - - 
<היו"ר מירב בן ארי:>
עם חנן פריצקי. 

<מיכאל בן יוסף:>
מי זה חנן?

<קריאה:>
חנן פריצקי הוא מנהל רווחה - - - 
<מיכאל בן יוסף:>
אני רוצה לקחת אותך. 

<היו"ר מירב בן ארי:>
שאני אדע - - - לא יסתפקו ב-200,000 האלה. 

<מיכאל בן יוסף:>
יכול להביא אותך לתורמים שלי?
<היו"ר מירב בן ארי:>
אין בעיה, שם יש את חנן פריצקי. 

<ציפורה נחשון גליק:>
את מבינה? זה תנאי אחד. תנאי שני זה המתכלל והתנאי השלישי זה תשלום שכר דירה גבוה יותר. 

<היו"ר מירב בן ארי:>
או.קיי, את הולכת אליו ביום רביעי? אנחנו נדבר אתך. 

<ציפורה נחשון גליק:>
כן. 

<היו"ר מירב בן ארי:>
תלכי לבד, בהצלחה. 
<ציפורה נחשון גליק:>
לא, אני הולכת עם המנהלת שלי. 

<היו"ר מירב בן ארי:>
בהצלחה, אני בטוחה. אנחנו חייבים להתקדם, אנחנו ניתקע עם זה. כן, כן, יש לי ישיבת סיעה. השר מחכה, לא נעים. עוד הערות? אז נעשה סיכום. 

<עמית פרלסון:>
כמה זמן פגרה?

<היו"ר מירב בן ארי:>
אני מסתובבת לי בכל מקרה. 

<מריומה בן יוסף:>
אז תבואי לבקר. 

<היו"ר מירב בן ארי:>
כן, כן, אני אבוא. 

<קריאה:>
תרשמי בפרוטוקול.
<היו"ר מירב בן ארי:>
לא צריך פרוטוקול. גיא, העוזר שלי, פה, הוא לוקח. יש לך את הפרטים שלהן? גיא יטפל. אני ארוץ לישיבת הסיעה וגיא ייקח את הפרטים. אני אבוא אליכם. אל תדאגו. 

<קריאה:>
תל אביב - - - 
<היו"ר מירב בן ארי:>
האמת, אני אגיד לך, בדרום יש לי סיור בעוגן, נכון? 
<מריומה בן יוסף:>
חצי שעה נסיעה. 

<היו"ר מירב בן ארי:>
נעשה גם את העוגן שם, אין בעיה ואז נשלב גם אתכם. אני רוצה לעשות סיכום. אל"ף, אנחנו קבענו כבר סיור בחיפה. נעשה follow up על הסיור הקודם. אני מתרשמת מהרצינות של העיריה, חשוב לי לומר את זה, גם המנכ"ל שהיה כאן וגם את, שהגעת וגם מאירה שהיא גם מעורבת. המטרה שלנו לשפר שם את המצב. אנחנו נעקוב ונראה שהמצב השתפר. אני חייבת לציין את העובדים עם דרי הרחוב. את אריה ואת אבי, עמית הוא כבר חלק מהוועדה, כבר חלק בלתי נפרד מהסיור, היה נורא מצחיק הסיור, עם כל הצעקות, הוא אומר: מירב, מכירים אותי פה. צועקת שם באמצע הרחוב אבל בסדר, לא נורא, העיקר שהדברים יתקדמו אז אנחנו נעבור לסיור המשך. מקווה שתוכלי להגיע גבירתי אבל בכל מקרה - - -

<ציפורה נחשון גליק:>
נשלח לך - - - 

<היו"ר מירב בן ארי:>
זה לגבי חיפה. גם מריה תהיה שם אז אנחנו נתעדכן. את הולכת לסיור שלך, בלי קשר?

<מריה פודגייצקי:>
לנו יש ב-11:00 פגישה. 
<היו"ר מירב בן ארי:>
כן. 

<מריה פודגייצקי:>
בעקבות המכתב שלך. 

<היו"ר מירב בן ארי:>
יופי. זה חשוב. 

<מריה פודגייצקי:>
להגיד איפה נתקענו. 

<היו"ר מירב בן ארי:>
לגבי ירושלים, אנחנו נעקוב לראות מה קורה עם החתימות שלהם וציפי, שבוע הבא יום רביעי את צריכה לעדכן אותי שהעניינים כאן הוסרו. אנחנו - - - את ההוסטל של הלהט"ב בחולון בעניין הזה וגם את השלטרים בירושלים שכבר אישרנו. תל אביב, נדבר עם פריצקי על העניין, אם לא אז לא נצליח להתקדם שם בכלל. 

<קריאה:>
מתקדמים. 

<ציפורה נחשון גליק:>
לא מתקדמים, נכון? את מצחיקה כי את יודעת מה את צריכה לעשות והיית צריכה להתקשר אלי. 

<ציפורה נחשון גליק:>
בסדר, מתקשרת ואז הוא אומר לי לא.
<היו"ר מירב בן ארי:>
מה זה מתקשרת. אני צועקת וזה בסדר. 

<קריאה:>
גם ככה הוא אומר שאני שטינקרית.

<קריאה:>
טוב מאד, זה בדיוק התפקיד שלך. 

<קריאה:>
שתבואי אתי - - - 

<היו"ר מירב בן ארי:>
אני משאירה את גיא - - - 

<היו"ר מירב בן ארי:>
אני מבטיחה לכם. הגעתם לפה, ייצגתם את בית השאנטי היטב, אני גם אנסה לעזור מול ירושלים ואני גם אבוא ונעשה follow up. אני אמשיך גם באוגוסט להסתובב ולסייר ולעקוב אחרי התפתחות. אנחנו חייבים שלקראת החורף ציפי תגזור סרט ותשים מזוזה בשלטר. 

<מריה פודגייצקי:>
רק ברשותך, הבוקר פתחנו שלטר חדש בעירית לוד. היום מסירים - - - על הבוקר, אז יש לנו עוד עשרים מיטות, בית אביב, הוסטל אזורי. 
<קריאה:>
זה שלטר אבל הם מנסים - - - 
<מריה פודגייצקי:>
זה 24/7. 

<היו"ר מירב בן ארי:>
יופי. כל הכבוד. היה אחד - - - 
<מריה פודגייצקי:>
ויום חמישי יוצא מכרז נוסף שלנו שהוא בעצם משחזר את המכרז הישן ומוסיף עוד שני הוסטלים לדרי רחוב ברחבי הארץ - - - בפריפריה גם. צריך להתפרסם מרכז - - - בעקרון ב-18 - - - לגילאים יותר צעירים כפי שהגדירו פה. 
<קריאה:>
אבל מגיל - - - 

<מריה פודגייצקי:>
אנחנו מסתכלים יותר על מה שאנשים צריכים. 

<היו"ר מירב בן ארי:>
בסדר גמור. תודה לכל מי שהגיע. אני חייבת לרוץ לישיבת סיעה. תודה. 
<הישיבה ננעלה בשעה 15:05.>

